Akken d-nwala, d wayen neḥṣa merra, zik-nni uqbel tamɣart ad d-tebdu allus-ines, teqqar-d: «Amacahu...» ayen i wumi neqqar tanfalit n tazwara, imir ɣer taggara teqqar-d: « tamacahutiw tefra am uɛeqqa di tferka...» ayen i wumi nsemma tanfalit n taggara. Ay-agi d ayen ur dnufi ara di tmacahut tatrart ( Afriwen ur nessafag). Maca imeɣri mi ara yebdu taɣuri n tmacahut, bla cek ad yeḥṣu d akken amaru ur yebdi ara allus n tmacahut-is srid, acku uqbel ad yebdu allus-ines iga-d tazwert d tamecṭuḥt amzun akken d ameɛɛen ɣef kra i iḍerrun di tegnit n wassa. Yenna-as: « Yal yiwen anida i d-ilul, wa yufa tamurt anida i d-ilul tgerrez, dɣa yedder dinna, wa yufa-tt diri-tt dɣa yenneǧla, wa yufa-tt ɣas diri-tt yeqqim deg-s».